Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: többször módosított 1995. évi XXXIX. törvény 7. § (4) bekezdése szerinti, és e törvény mellékletében meghatározott, tartós állami tulajdonban maradó társaságok (a továbbiakban: Célszervezetek) célszerinti mûködtetése.
Paragraph Index: 291

m) pontja] összeférhetetlenségére a Kszt. 8—9. §-ában foglaltak az irányadók. A kuratóriumi tagsággal összeférhetetlen a Közalapítvány érdekkörébe tartozó gazdasági társaságokban betöltött vezetõ tisztségviselõség, valamint az e társaságokkal létesített munkaviszony, illetve munkavégzésre irányuló egyéb jogviszony, vagy bármely érdekeltségi kapcsolat. A Kuratórium tagjai nem lehetnek egymásnak, illetve a Közalapítvány érdekkörébe tartozó társaságok vezetõ tisztségviselõinek a Ptk. 685. § b) pontjában meghatározott közeli hozzátartozói és élettársai. A Közalapítványnak mint kiemelkedõen közhasznú szervezetnek vezetõ tisztségviselõje két évig nem lehet az a személy, aki olyan közhasznú szervezetnél töltött be — annak megszûntét megelõzõ két évben legalább egy évig — vezetõ tisztséget, amely az adózás rendjérõl szóló törvény szerinti köztartozását nem egyenlítette ki. A vezetõ tisztségviselõ, illetve az ennek jelölt személy köteles valamennyi érintett közhasznú szervezetet elõzetesen tájékoztatni arról, hogy ilyen tisztséget egyidejûleg más közhasznú szervezetnél is betölt. A Kuratórium elnöke és tagjai nyilatkoznak, hogy velük szemben a közhasznú szervezetekrõl szóló törvényben meghatározott kizáró ok nem áll fenn.

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes